SET ปิดเย็นลบเล็กน้อย 1 จุด รับแรงซื้อกลับหุ้นใหญ่หลังร่วงหนักก่อนหน้า
SET ปิดเย็นลบเล็กน้อย รับแรงซื้อกลับหุ้นใหญ่หลังร่วงหนักก่อนหน้า ลุ้นสัปดาห์หน้ารีบาวด์เหนือ 1,600 จุด โดยดัชนีปิดตลาดวันนี้ ที่ระดับ 1,595.33 จุด ลบ 0.77 จุด หรือ 0.05% มูลค่าการซื้อขาย 4.7 หมื่นล้านบาท
21 ธ.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,595.33 จุด ลบ 0.77 จุด หรือ 0.05% มูลค่าการซื้อขาย 4.7 หมื่นล้านบาท
10 หุ้นกดดัชนีวันนี้

ด้านนางสาวธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยวันนี้เคลื่อนไหวผันผวน โดยที่ในช่วงบ่ายดัชนีรีบาวด์กลับมา หลังจากปรับตัวลงในช่วงเช้า ซึ่งอาจจะมีแรงซื้อเข้ามาจากการที่ดัชนีปรับลดลงไปค่อนข้างมาก แต่ภาพรวมของตลาดยังคงมีแรงกดดันจากปัจจัยภายนอกและภาวะเศรษฐกิจโลกที่มีแนวโน้มไม่ค่อยดีนัก ทำให้ดัชนีรีบาวด์ได้ไม่มากนัก
ส่วนตลาดหุ้นอื่นในภูมิภาคส่วนใหญ่แกว่งตัวในแดนลบ รวมไปถึงตลาดหุ้นยุโรปที่เปิดตลาดมาช่วงบ่ายปรับตัวลดลงเช่นเดียวกัน ซึ่งคาดว่าจะมาจาก Sentiment จากภายนอกที่ยังไม่ค่อยดีนัก และมีปัจจัยลบที่ออกมากดดันต่อเนื่อง
แนวโน้มตลาดหุ้นไทยในสัปดาห์หน้าคาดว่าการแกว่งตัวของดัชนีจะอยู่ในลักษณะ Sideway หรือ Sideway down โดยยังมีปัจจัยกดดันจากภายนอก ประกอบกับไม่มีปัจจัยที่จะมาหนุนให้ดัชนีกลับมาฟื้นตัวได้อย่างมีนัยสำคัญ แม้ว่าในช่วงนี้อาจจะมีแรงซื้อของกองทุนรวมหุ้นระยะยาว (LTF) เข้ามาบ้างก็ตาม แต่มองว่ามีเพียงเล็กน้อยเท่านั้น พร้อมให้แนวต้าน 1,610 จุด แนวรับ 1,580 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT มูลค่าการซื้อขาย 2,495.21 ล้านบาท ปิดที่ 47.50 บาท เพิ่มขึ้น 0.75 บาท
PTTEP มูลค่าการซื้อขาย 1,855.17 ล้านบาท ปิดที่ 116.50 บาท ราคาไม่เปลี่ยนแปลง
BEM มูลค่าการซื้อขาย 1,580.48 ล้านบาท ปิดที่ 9.75 บาท เพิ่มขึ้น 0.50 บาท
KBANK มูลค่าการซื้อขาย 1,502.28 ล้านบาท ปิดที่ 188.00 บาท ราคาไม่เปลี่ยนแปลง
AOT มูลค่าการซื้อขาย 1,499.94 ล้านบาท ปิดที่ 64.50 บาท ราคาไม่เปลี่ยนแปลง
ตลาดหุ้นเอเชีย
